2015 yilning oxiriga qadar Jahon banki O‘zbekiston avtomobil yo‘llarini ta’mirlash uchun 200 mln dollar miqdorida kredit taqdim qiladi. Bu haqda bank sayti orqali xabar qilindi. 240 mln dollar boshlang‘ich qiymatga ega loyihaning birinchi bosqichida Toshkent viloyatidagi yo‘llarning umumiy uzunligi 158 km bo‘lgan 20 uchastkasida ta’mirlash ishlari olib boriladi. Ikkinchi bosqich esa Farg‘ona vodiysida shu yo‘nalishdagi ishlarni amalga oshirishni ko‘zda tutadi.Loyiha realizatsiyasi 4 yil davom etadi.2009 yil mayida O‘zbekiston prezidenti 2009-2015 yillarda birinchi toifali milliy avtomagistralni qurish dasturini tasdiqlagan edi. loyihaning umumiy qiymati 3.44 mlrd dollarni tashkil qiladi. Ayni paytda hukumat magistral qurilishiga xalqaro moliyaviy institutlarining 1.318 mlr dollar miqdoridagi qarzlarini jalb qila oldi, bu pullarga 2 300 km yo‘l qurildi.